cyanic-selkie/wikianc huggingface dataset:
Κανελλίτσα Πασχαλέρη
Βιβλιογραφία
16. Διαχρονικές σκέψεις (διηγήματα), 2000
17. Τα αρθράκια μου κατάθεση ψυχής (πεζογραφία), 2001
18. Στον Κύριο μου και Θεό μου (πεζογραφία), 2002
19. Στη μεγαλόχαρη (ευλαβικό οδοιπορικό), 2003
Φερδινάνδος Έντσαρντ της Ανατολικής Φρισίας
Ο Φερδινάνδος-Έντσαρντ, γερμ.: Ferdinand Edzard von Ostfriesland von Cirksena (12 Ιουλίου 1636, Άουριχ - 1 Ιανουαρίου 1668, Nόρντεν) ήταν γνωστός ως κόμης του Νόρντεν.
Βιογραφία
Ήταν μέλος του Οίκου των Σίρκσενα, που κυβερνούσε την Ανατολική Φρισία. Ήταν ο τρίτος γιος του Ούλριχ Β΄ κόμη της Ανατολικής Φρισίας και της Γιουλιάνας, κόρης του Λουδοβίκου Ε΄ λαντγκράβου της Έσσης-Ντάρμσταντ.
Από την ηλικία των 14 ετών παρακολούθησε τις ακαδημίες των πόλεων Μπρέντα και Τύμπινγκεν. Στο πλαίσιο της εκπαίδευσής του, πραγματοποίησε εκτεταμένα ταξίδια στη Γαλλία, την Ελβετία, την Ιταλία και την Αγγλία. Το 1658 επέστρεψε στην Αυλή τού πρωτότοκου αδελφού του Έννο-Λουδοβίκου πρίγκιπα της ανατολικής Φρισίας, στο Άουριχ. Μετά το αιφνίδιο τέλος του Έννο-Λουδοβίκου το Μάρτιο του 1660, ο Φερδινάνδος-Έντσαρντ ζήτησε να μοιραστεί η εξουσία μεταξύ αυτού και του δευτερότοκου αδελφού του Γεωργίου-Χριστιανού, αλλά δεν μπορούσε να επικρατήσει η άποψή του. Το αίτημά του το μερίδιό του στην κληρονομιά να καταβληθεί σε χρήματα, επίσης δεν ευδοκίμησε. Στις 18 Ιανουαρίου 1661 οι αδελφοί κατέληξαν σε συμφωνία. Ο Φερδινάνδος-Έντσαρντ άφησε το αίτημά του για ένα μερίδιο εξουσίας, με αντάλλαγμα ένα ετήσιο χρηματικό ποσό και μία πρόσοδο, που την αποτελούσε η πόλη Nόρντεν. Έτσι ο Φερδινάνδος-Έντσαρντ εγκαταστάθηκε στο Nόρντεν με μία μικρή Αυλή και από τότε ήταν γνωστός ως "κόμης του Νόρντεν".
Στις 22 Ιουλίου 1665 νυμφεύτηκε την Άννα-Δωροθέα του Κρήχινγκεν και Πύτινγκεν, με την οποία είχε δύο γιους.
Το αδόκητο τέλος του Γεωργίου-Χριστιανού τον Ιούνιο του 1665 αναβίωσε το ζήτημα τού ηγέτη τού πριγκιπάτου. Επειδή η χήρα τού Γεωργίου-Χριστιανού, η Χριστίνα-Καρλόττα της Βυρτεμβέργης ήταν έγκυος, ο Φεδινάνδος-Έντσαρντ ανέλαβε την προσωρινή διακυβέρνηση μέχρι τη γέννηση του παιδιού. Τελικά γεννήθηκε ο Χριστιανός-Έβερχαρντ: ο Φερδινάνδος-Έντσαρντ και η Χριστίνα-Καρλόττα ανέλαβαν από κοινού την επιτροπεία της διακυβέρνησης και την κηδεμονία του νεογέννητου πρίγκιπα.
Οικογένεια
Νυμφεύτηκε το 1665 την Άννα-Δωροθέα του Κρήχινγκεν και Πύτινγκεν, με την οποία είχε τέκνα:
Παραπομπές σε πηγές
Κατηγορία:Οίκος των Σίρκσενα
How to Get Away with Murder (6ος κύκλος)
Ο έκτος και τελευταίος κύκλος της αμερικανικής τηλεοπτικής δραματικής σειράς How to Get Away with Murder έκανε πρεμιέρα στις 26 Σεπτεμβρίου 2019 και ολοκληρώθηκε στις 14 Μαΐου 2020. Το ABC παρήγγειλε τον κύκλο τον Μάιο του 2019 και αποτελείτο από 15 επεισόδια, όπως και οι προηγούμενοι κύκλοι, λόγω της συμφωνίας που είχε γίνει με τη Βαϊόλα Ντέιβις η σειρά να είναι περιορισμένη και να αποτελείται από 15 ή 16 επεισόδια ανά κύκλο.
Ανάπτυξη
Το ABC ανανέωσε τη σειρά How to Get Away with Murder για έκτο κύκλο επεισοδίων στις 10 Μαΐου 2019. Έπειτα από κάποιες φήμες πως ο κύκλος θα ήταν και ο τελευταίος της σειράς, επήλθε η επιβεβαίωση για αυτό στις 11 Ιουλίου 2019.
Σενάριο
Πέρα από το πλάνο ο κύκλος να συνεχίσει από το σημείο όπου τελείωσε ο προηγούμενος κύκλος με την εξαφάνιση της Λόρελ Καστίγιο και του γιου της Κρίστοφερ, προορίζονταν να απεικονιστούν κι άλλες ιστορίες κατά τη διάρκεια του έκτου κύκλου συμπεριλαμβανομένων του παρελθόντος της Τίγκαν, του πατέρα της Μικαέλα και της σχέσης του με την Αναλίζ, της ζωής της Βίβιαν Μάντοξ, πρώην συζύγου του Σαμ και μητέρας του Γκάμπριελ, και άλλων. Σύμφωνα με τον δημιουργό της σειράς, Πίτερ Νόγουολκ, «Κάθε έγκλημα [που έχει διαπραχθεί] θα επανέλθει για να στοιχειώσει, να απαντηθεί και να πληρωθεί» και «κάθε χαρακτήρας θα πρέπει να αποφασίσει τι είναι πρόθυμος να κάνει και αν θα προδώσει τους υπόλοιπους».
Σύμφωνα με τη διαδικτυακή σελίδα TVLine, ένα διαφορετικό μυστήριο θα προκύψει μέχρι το τέλος της πρεμιέρας του κύκλου. «Θα υπάρχει μία σκηνή από το μέλλον στο πρώτο επεισόδιο», μοιράστηκε ο Νόγουολκ. «Είναι ένα μυστήριο πολύ μεγάλο, το μεγαλύτερο που κάναμε ως τώρα. Μας κάνει να επιβιβαζόμαστε σε ένα τρένο μεγάλης ταχύτητας καθώς κατευθυνόμαστε προς το τέλος της σειράς». Στο μεταξύ, η Αναλίζ βρίσκεται «σε άσχημη κατάσταση» μετά την εξαφάνιση της Λόρελ και ο Νόγουολκ λέει: «θα δούμε ποια είναι η εκδοχή της κατάρρευσης για την Αναλίζ». Επιπλέον, η συνεχιζόμενη έρευνα του FBI για την Αναλίζ και την ομάδα της «είναι στο επίκεντρο» με τον Νόγουολκ να λέει: «Ξεκάθαρα, γνωρίζουν πολλά. Το ερώτημα είναι, έχουν τα στοιχεία που απαιτούνται για να τους προσάψουν κατηγορίες; Και ποιους πρόκειται να κατηγορήσουν;». Επιπρόσθετα, ένας από τους βιολογικούς γονείς της Μικαέλα θα εμφανιστεί σε μία ιστορία την οποία ο Νόγουολκ περιγράφει ως «πολύ απρόσμενη, αλλά επίσης πολύ συναισθηματική και με εκπλήξεις. Δεν θεωρώ πως ο γονιός είναι κάποιος που θα περιμένει κανείς».
Κάστινγκ
Όλο το βασικό καστ από τον προηγούμενο κύκλο επιστρέφει, πέραν δύο. Ο Τίμοθι Χάτον αποχωρεί οριστικά έπειτα από τον θάνατο του χαρακτήρα του στον πέμπτο κύκλο, ενώ η Κάρλα Σόουζα, η οποία ενσάρκωνε τη Λόρελ Καστίγιο από την αρχή της σειράς, αποχωρεί και εμφανίζεται σε κάποια μόνο επεισόδια, έπειτα από την εξαφάνιση του χαρακτήρα της και του γιου της στο φινάλε του προηγούμενου κύκλου.
Σε μία συνέντευξή του στην ιστοσελίδα TV Insider, ο Νόγουολκ αποκάλυψε πως η Μάρσα Στέφανι Μπλέικ θα εμφανιζόταν ως γκεστ στον έκτο κύκλο σε έναν «πολύ μυστήριο ρόλο», ο οποίος αργότερα αποκαλύφθηκε πως επρόκειτο για την πρώην σύζυγο του Σαμ και μητέρα του Γκάμπριελ, Βίβιαν Μάντοξ. Τον Οκτώβριο του 2019, ο Κας Ανβάρ προστέθηκε στο υποστηρικτικό καστ ως Ρόμπερτ Σιέι, «έναν εσωτερικό δικηγόρο μίας δημοφιλούς εφαρμογής γνωριμιών». Τον Ιανουάριο του 2020, ανακοινώθηκε πως η Λόρεν Μπόουλς προσλήφθηκε για τον ρόλο της δικηγόρου Ντιάνα Μόντες, ενώ τον Μάρτιο του 2020, ανακοινώθηκε η πρόσληψη της Αν-Μαρί Τζόνσον στον ρόλο της Κέντρα Στράους, μίας «σικ, ισχυρής δικηγόρου υπεράσπισης», και η επιστροφή της Σίσελι Τάισον.
Κριτικές
Η σελίδα συλλογής κριτικών Rotten Tomatoes δίνει στον έκτο κύκλο ποσοστό αποδοχής 80%, βασισμένο σε πέντε κριτικές.
Γράφοντας την κριτική της για το πρώτο επεισόδιο του κύκλου, η Μορίν Λι Λένκερ από το Entertainment Weekly επαίνεσε την ερμηνεία της Βαϊόλα Ντέιβις γράφοντας: «Δεν πρόκειται να κουραστούμε ποτέ να τη βλέπουμε να ερμηνεύει εβδομάδα με εβδομάδα. Για να είμαι ειλικρινής, είναι ίσως αυτό που θα μου λείψει περισσότερο από αυτή τη σειρά». Η Κάιλα Κουμάρι Ουπαντάγια από το The A.V. Club, βαθμολόγησε το πρώτο επεισόδιο με «B+» δηλώνοντας: «Θα έβγαζε νόημα για [τη σειρά] να βγει τελείως εκτός τροχιάς για μία τελευταία φορά στον τελευταίο της κύκλο, ειδικά καθώς επιχειρεί να μπλέξει μαζί κάθε ιστορία που παραμένει ανοικτή. Αλλά ίσως αυτός να είναι ο κύκλος όπου η σειρά δεν θα χάσει την ταυτότητά της μέσα στην ίδιά της την τρέλα».
Χρήστος Αλμπάνης
Ο Χρήστος Αλμπάνης (γενν. 5 Νοεμβρίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος επιθετικός για τον ΑΜΣ Γαλατινής, με δανεισμό από την ΑΕΚ.
Πρώιμη σταδιοδρομία
Γεννημένος στην Καλαμπάκα, ξεκίνησε τη σταδιοδρομία του στην ομάδα της πατρίδας του, Α.Σ. Μετέωρα. Στην ηλικία των 16 ετών μετακόμισε στη Γερμανία, όπου εντάχθηκε στη Βέρντερ Βρέμης ΙΙ. Ακολούθως, αγωνίστηκε διαδοχικά για τις Άιντραχτ Φραγκφούρτης ΙΙ και ΣΚ Φράιμπουργκ ΙΙ.
Απόλλων Σμύρνης
Στις 31 Αυγούστου 2015, ο Απόλλωνας Σμύρνης ανακοίνωσε την υπογραφή του για δύο χρόνια. Κατά τη διάρκεια της πρώτης σεζόν δεν είχε μεγάλο χρόνο συμμετοχής. Τη σεζόν 2016-17 ήταν ένας από τους σημαντικότερους παίκτες, σημειώνοντας 9 γκολ και δίνοντας 6 ασίστ, καθώς η ομάδα του κέρδισε τον τίτλο του Πρωταθλητή της Φούτμπολ Λιγκ και την άνοδο στη Σούπερλιγκ. Οι εμφανίσεις του προσέλκυσαν το ενδιαφέρον του Πανιωνίου, όμως η διοίκηση του Απόλλων Σμύρνης κινήθηκε γρήγορα και επέκτεινε το συμβόλαιο του για δύο ακόμη χρόνια.
Στις 22 Οκτωβρίου 2017, σημείωσε το πρώτο του γκολ στη Σούπερλιγκ στην εντός έδρας νίκη με 2-0 επί της Ξάνθης. Μία εβδομάδα αργότερα, σημείωσε το γκολ της ισοφάρισης στο ισόπαλο 1-1 με τον Παναιτωλικό. Μια εβδομάδα αργότερα, σκόραρε σε τρίτο διαδοχικό αγώνα, στην εντός έδρας νίκη με 4-3 επί του ΠΑΣ Γιάννινα. Την 1η Απριλίου 2018, σημείωσε ένα γκολ στη νίκη με 3-0 επί της ΑΕΛ, στην προσπάθεια της ομάδας του για αποφυγή του υποβιβασμού. Στις 22 Απριλίου 2018, το γκολ του στα πρώτα λεπτά ενός τεταμένου αγώνα στο Γήπεδο Γεώργιος Καμάρας εναντίον του πρωταθλητή Ολυμπιακού, ήταν αρκετό για να εξασφαλίσει τρεις βαθμούς ζωτικής σημασίας και ταυτοχρόνως την παραμονή της ομάδας στην κατηγορία.
Εθνικές ομάδες
Ο Αλμπάνης έχει αγωνιστεί με τις «μικρές» Εθνικές Ελλάδας U18, U20 και U21.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ18 Κατηγορία:Ποδοσφαιριστές Εθνικής Ελλάδας Κ20 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Ρεγκιονάλλιγκα Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Απόλλων Λεμεσού Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Έλληνες ποδοσφαιριστές στο εξωτερικό
Ψηφιακό Μουσείο της Ακαδημίας Πλάτωνος
Το Ψηφιακό Μουσείο της Ακαδημίας Πλάτωνος βρίσκεται στην Αθήνα εντός του αρχαιολογικού χώρου της Ακαδημίας Πλάτωνος στο μικρό πάρκο που περιβάλλεται από τις οδούς Μοναστηρίου, Τηλεφανούς, Κρέοντος και Πλάτωνα.
Ίδρυση
Εγκαινιάστηκε στις 26 Νοεμβρίου 2015 και το έργο έγινε στο πλαίσιο του συγχρηματοδοτούμενου έργου ΕΣΠΑ Ακαδημία Πλάτωνος, Η Πολιτεία και ο Πολίτης του υπουργείου Παιδείας. Ο αρχιτεκτονικός σχεδιασμός, η μουσειολογική μελέτη, οι εφαρμογές και τα εκθέματα πραγματοποιήθηκαν από το Ίδρυμα Μείζονος Ελληνισμού ενώ η κατασκευή του κτιρίου του Ψηφιακού Μουσείου υλοποιήθηκε από τον Δήμο Αθηναίων.
Λειτουργία
Υπεύθυνος για τη λειτουργία του Ψηφιακού Μουσείου είναι ο Οργανισμός Πολιτισμού Αθλητισμού και Νεολαίας του Δήμου Αθηναίων, η πρόσβαση για το κοινό είναι ελεύθερη και η παρουσίαση των εκθεμάτων είναι δίγλωσση (ελληνικά - Αγγλικά). Ώρες και μέρες λειτουργίας: Τρίτη έως Κυριακή από 9:00 π.μ. έως 16:00 μ.μ. τη Δευτέρα είναι κλειστό.
Εκθέματα
Το Ψηφιακό Μουσείο της Ακαδημίας Πλάτωνος είναι ένα εκπαιδευτικό, διαδραστικό πολυμεσικό μουσείο και στόχος του είναι η ανάδειξη των ιστορικών και αρχαιολογικών στοιχείων της Ακαδημίας και η προσέγγιση του χώρου της φιλοσοφίας και των ιδεών με την χρήση των πλέον σύγχρονων τεχνολογιών. Τα εκθέματα του μουσείου και η δομή με την οποία παρουσιάζονται έχουν σκοπό την προετοιμασία του επισκέπτη για τη γνωριμία του με τον Πλάτωνα. Στην πρώτη αίθουσα του Μουσείου παρουσιάζεται ο Πλάτωνας ως ιστορικό πρόσωπο της Αθήνας του 4ου αιώνα π.Χ. μαζί με τον αρχαιολογικό χώρο της Ακαδημίας Πλάτωνος όπου έδρασε. Η δεύτερη αίθουσα είναι αφιερωμένη στο έργο και τις μεθόδους του Πλάτωνα και δίνει την ευκαιρία στον επισκέπτη να φιλοσοφήσει και να συνειδητοποιήσει κατά πόσο η σκέψη του Πλάτωνα τον αφορά. Στην τρίτη αίθουσα παρουσιάζεται η διαχρονική αξία του έργου του Πλάτωνα και η πορεία του στο χρόνο, οι επιδράσεις των απόψεών στη φιλοσοφική σκέψη και την ανθρωπότητα ;
Σύστημα ενδοεπιχειρησιακού σχεδιασμού
Τα συστήματα ενδοεπιχειρησιακού σχεδιασμού (enterprise resource planning, ERP) ενσωματώνουν εσωτερικές και εξωτερικές πληροφορίες διαχείρισης σε έναν ολόκληρο οργανισμό συνδυάζοντας χρηματοδότηση/λογιστική, κατασκευή, πωλήσεις και υπηρεσίες, διαχείριση πελατειακών σχέσεων κτλ. Τα συστήματα ERP αυτοματοποιούν αυτές τις δραστηριότητες με μια ολοκληρωμένη εφαρμογή λογισμικού. Ο σκοπός τους είναι να διευκολύνουν τη ροή των πληροφοριών μεταξύ όλων των επιχειρησιακών λειτουργιών μέσα στα όρια της οργάνωσης και να καταφέρουν τις συνδέσεις προς τα έξω με τα ενδιαφερόμενα μέρη.
Χαρακτηριστικά
Τα συστήματα ERP (συστήματα ενδοεπιχειρησιακού σχεδιασμού) τυπικά ακολουθούν τα εξής χαρακτηριστικά:
Καταγωγή του "ERP"
Το 1990 ο Gartner Group ήταν ο πρώτος που χρησιμοποίησε τα αρχικά ΕRP ως προέκταση του σχεδιασμού απαιτήσεων υλικού material requirements planning(MRP), αργότερα την κατασκευή προγραμματισμού των πόρων και τον υπολογιστή ολοκληρωμένης παραγωγής. Χωρίς να αντικαταστήσει αυτούς τους όρους τα ERP ήρθαν να αντιπροσωπεύσουν ένα ευρύτερο σύνολο αντανακλώντας την εξέλιξη των ολοκληρωμένων εφαρμογών πέρα από την παραγωγή. Δεν εξελίχτηκαν όλα τα πακέτα ERP από έναν παραγωγικό πυρήνα. Οι πωλητές ξεκίνησαν ποικιλοτρόπως με τη λογιστική, τη συντήρηση και το ανθρώπινο δυναμικό. Στα μέσα του 1990 τα συστήματα ERP απευθύνθηκαν σε όλες τις βασικές λειτουργίες μιας επιχείρησης. Πέρα από εταιρείες, κυβερνήσεις και μη κερδοσκοπικοί οργανισμοί ξεκίνησαν επίσης να χρησιμοποιούν συστήματα ERP.
Επέκταση
Τα ERP συστήματα δέχτηκαν μεγάλη ανάπτυξη μέσα στο 1990 εξ αιτίας του προβλήματος που παρουσιάστηκε το 2000 με τη διαταραχή των συστημάτων της κληρονομιάς που έφερε η εισαγωγή του Ευρώ. Πολλές εταιρείες εκμεταλλεύτηκαν το γεγονός και αντικατέστησαν τέτοιου είδους συστήματα με τα ERP. Μετά από αυτήν την ταχεία ανάπτυξη σε πωλήσεις ακολούθησε μια πτώση το 1999 αφού  τα ζητήματα αυτά είχαν αντιμετωπιστε.
Τα ERP συστήματα αρχικά επικεντρώθηκαν στην αυτοματοποίηση υποστηρικτικών υπηρεσιών που δεν επηρέαζαν άμεσα τους πελάτες και γενικά το κοινό. Υποστηρικτικές υπηρεσίες όπως διαχείριση πελατειακών σχέσεων (CRM) ασχολήθηκαν άμεσα με πελάτες ή συστήματα ηλεκτρονικών επιχειρήσεων όπως το ηλεκτρονικό εμπόριο, η ηλεκτρονική διακυβέρνηση, οι ηλεκτρονικές τηλεπικοινωνίες, η ηλεκτρονική οικονομία ή διαχείριση των σχέσεων με προμηθευτές (SRM). Οι υπηρεσίες ολοκληρώθηκαν αργότερα όταν το Διαδίκτυο απλοποίησε την επικοινωνία με τους εξωτερικούς φορείς.
Τα "ERP II" επινοήθηκαν στις αρχές της δεκαετίας του 2000. Περιγράφουν διαδικτυακό λογισμικό που επιτρέπει τόσο στους εργαζόμενους όσο και στους εταίρους (π.χ. προμηθευτές και πελάτες) πρόσβαση στα συστήματα σε πραγματικό χρόνο. "Σουίτα εφαρμογών για επιχειρήσεις" είναι μια άλλη ονομασία για τέτοιου είδους συστήματα.
Καλύτερες πρακτικές
Οι καλύτερες πρακτικές των ΕRP είναι ενσωματωμένες στα περισσότερα συστήματα τους. Αυτό σημαίνει ότι το λογισμικό αντικατοπτρίζει τον τρόπο με τον οποίο ο πωλητής ερμηνεύει τους πιο αποτελεσματικούς τρόπους εφαρμογής κάθε επιχειρηματικής διαδικασίας. Τα συστήματα διαφέρουν ως προς την ευκολία με την οποία ο πελάτης μπορεί να τροποποιήσει αυτές τις πρακτικές. Οι εταιρίες που υλοποίησαν βιομηχανίες βέλτιστης πρακτικής μείωσης χρονοβόρων εργασιών όπως η διαμόρφωση, τα έγγραφα, η δοκιμή και η εκπαίδευση. Επιπλέον οι βέλτιστες πρακτικές μείωσαν τον κίνδυνο κατά 71% σε σύγκριση με άλλες εφαρμογές λογισμικού.
Επέκταση
Κάποια συστήματα είναι ενωμένα ώστε να επιτρέπουν την αυτοματοποίηση κάποιων λειτουργιών αλλά όχι άλλων. Κάποιες κοινές ενότητες όπως η οικονομία και η λογιστική είναι υιοθετημένα από σχεδόν όλους τους χρήστες, ενώ άλλα όπως η διαχείριση των ανθρώπινων πόρων δεν είναι. Για παράδειγμα μια εταιρία παροχής υπηρεσιών προφανώς δεν θα χρειάζεται μια μονάδα κατασκευής. Άλλες εταιρίες έχουν ήδη ένα σύστημα το οποίο πιστεύουν ότι είναι επαρκές. Γενικά μιλώντας αριθμητικά οι περισσότερες επιλεγμένες ενότητες σημαίνουν περισσότερα ολοκληρωμένα οφέλη αλλά και μεγαλύτερο το κόστος, το ρίσκο και οι αλλαγές που εμπλέκονται.
Συνδεσιμότητα με εργοστάσιο πληροφοριών
Τα ERP συστήματα συνδέονται με δεδομένα σε πραγματικό χρόνο και με τα στοιχεία των συναλλαγών με ποικίλους τρόπους. Τα συστήματα αυτά τυπικά είναι ρυθμισμένα από συστήματα ολοκληρωμένων λύσεων που φέρουν μοναδική γνώση πάνω στην διαδικασία, εξοπλισμό και λύσεις για τον πωλητή.
Άμεση ολοκλήρωση-συστήματα ERP συνδεσιμότητας (επικοινωνία με εργοστάσιο πληροφοριών) ως κομμάτι του προϊόντος προσφοράς. Αυτό απαιτεί από τους πωλητές να προσφέρουν συγκεκριμένη υποστήριξη στον εξοπλισμό του εργοστασίου πληροφοριών που οι πελάτες τους χρησιμοποιούν. Οι ERP πωλητές πρέπει να είναι ειδικευμένοι στα δικά τους προϊόντα και την συνδεσιμότητα τους με προϊόντα άλλων πωλητών, συμπεριλαμβανομένων των ανταγωνιστών.
Ενσωμάτωση βάσης δεδομένων- τα ERP συστήματα συνδέονται με τις πηγές δεδομένων του εργοστασίου πληροφοριών μέσα από πίνακες σταδιοποίησης σε μια βάση δεδομένων. Τα συστήματα του εργοστασίου καταθέτουν τις απαραίτητες πληροφορίες μέσα στη βάση δεδομένων. Το σύστημα ERP διαβάζει τις πληροφορίες στον πίνακα. Τα οφέλη της ανασυγκρότησης είναι ότι οι ERP πωλητές δεν χρειάζονται να ελέγξουν τις πολυπλοκότητες της ολοκλήρωσης εξοπλισμού. Η συνδεσιμότητα γίνεται υπευθυνότητα της ολοκλήρωσης συστημάτων.
Επιχείρηση συσκευής συναλλαγής δεδομένων(ΕΑΤΜ)- αυτές οι συσκευές επικοινωνούν απευθείας με τον εξοπλισμό του εργοστασίου και με το σύστημα ERP δια μέσω μεθόδων υποστηριζόμενα από τo σύστημα ERP.Η EATM μπορεί να χρησιμοποιήσει ένα πίνακα διοργάνωσης, διαδικτυακές υπηρεσίες, ή συστήματα ειδικά για διεπαφές προγραμμάτων(APls). Τα οφέλη μιας ΕΑΤΜ είναι ότι προσφέρει καινοτόμα, πρακτική λύση.
Υλοποίηση
Το πεδίο εφαρμογής των ERP συνήθως εφαρμόζει συγκεκριμένες αλλαγές στις μεθόδους εργασίας του προσωπικού και των πρακτικών. Γενικά τριών ειδών υπηρεσίες είναι διαθέσιμες για να βοηθήσουν την εφαρμογή αυτών των αλλαγών-διαβούλευση, προσαρμογή και υποστήριξη. Ο χρόνος εφαρμογής εξαρτάται από το μέγεθος της επιχείρησης, τις ενότητες, το πεδίο εφαρμογής της αλλαγής της διαδικασίας και την προθυμία από τον πελάτη να πάρει την ιδιοκτησία του έργου. Ενωμένα ERP συστήματα μπορούν να εφαρμοστούν σε στάδια. Το τυπικό σχέδιο για μια τεράστια επιχείρηση καταναλώνει περίπου 14 μήνες και απαιτεί γύρο στους 150 σύμβουλους. Μικρά σχέδια μπορεί να απαιτούν μήνες, πολυεθνικά και άλλες μεγάλες υλοποιήσεις μπορεί να πάρουν χρόνια. Η προσαρμογή μπορεί να αυξήσει σημαντικά τον χρόνο υλοποίησης.
Προετοιμασία διαδικασίας
Ένα ενδεχομένως μειονέκτημα είναι ότι η υιοθέτηση "σταθερών" διαδικασιών μπορεί να οδηγήσει σε χάσιμο ανταγωνιστικού πλεονεκτήματος. Καθώς αυτό έχει συμβεί, απώλειες σε μία περιοχή συχνά αντισταθμίζονται από κέρδη σε άλλους τομείς, αυξάνοντας συνολικά το ανταγωνιστικό πλεονέκτημα.
Διαμόρφωση
Η διαμόρφωση ενός ERP συστήματος είναι σε μεγάλο βαθμό η ισορροπία μεταξύ του τρόπου που ο πελάτης θέλει το σύστημα να δουλέψει και του τρόπου που έχει σχεδιαστεί να δουλέψει. Τα ERP συστήματα τυπικά χτίζουν πολλές ευμετάβλητες παραμέτρους που τροποποιούν την λειτουργία του συστήματος. Για παράδειγμα μια οργάνωση μπορεί να επιλέξει τον τύπο λογιστικής απογραφής-FIFO ή LIFO- για να χρησιμοποιήσει, είτε για να αναγνωρίσει τα έσοδα ανά γεωγραφική μονάδα, γραμμή παραγωγής ή δίκτυο διαμονής και είτε για να πληρώσουν τα έξοδα αποστολής όταν ένας πελάτης επιστρέφει μια αγορά.
Προσαρμογή
Τα ERP συστήματα είναι θεωρητικά βασισμένα στις καλύτερες πρακτικές της βιομηχανίας και προορίζονται να χρησιμοποιηθούν "ως έχουν". Οι ERP πωλητές προμηθεύουν στους πελάτες επιλογές διαμόρφωσης που επιτρέπουν σε οργανισμούς να ενσωματώσουν τους δικούς τους εργασιακούς κανόνες αλλά υπάρχουν συχνά κενά λειτουργικότητας που παραμένουν ακόμα και μετά την ολοκλήρωση της διαμόρφωσης. Οι ERP πελάτες έχουν ποίκιλες επιλογές για να καλύψουν τα κενά λειτουργικότητας καθένας με τα δικά του πλεονεκτήματα/μειονεκτήματα. Τεχνικές επιλογές συμπεριλαμβάνουν την αναδιατύπωση κομματιού από την παραδοτέα λειτουργικότητα, γράφοντας ένα εγχώριο μοντέλο bolt-on/add-on εντός του συστήματος ERP ή διασυνδέοντάς το με ένα εξωτερικό σύστημα. Αυτές οι τρεις επιλογές είναι διαφορετικοί βαθμοί του συστήματος προσαρμογής, με το πρώτο να είναι η πιο επεμβατική και δαπανηρή να διατηρηθεί. Εναλλακτικά υπάρχουν μη τεχνικές επιλογές όπως επιχειρηματικές πρακτικές ή / και οργανωτικές πολιτικές για να ταιριάξει καλύτερα την παραδοτέα ERP λειτουργικότητα.
Διαφορές κλειδιά μεταξύ προσαρμογής και ρύθμισης περιλαμβάνουν:
Πλεονεκτήματα διαμόρφωσης :
Επεκτάσεις
Τα ERP συστήματα μπορούν να επεκταθούν με τρίτο λογισμικό. Οι ERP πωλητές παρέχουν πρόσβαση σε δεδομένα και λειτουργικότητα μέσω δημοσιευμένων διασυνδέσεων.Οι επεκτάσεις προσφέρουν χαρακτηριστικά όπως :
Μεταφορά δεδομένων
Μεταφορά δεδομένων είναι η διαδικασία μετακίνησης/αντιγραφής και ανακατασκευής δεδομένων από το υπάρχον σύστημα στο ERP σύστημα. Η μεταφορά είναι κρίσιμη για την πετυχημένη εφαρμογή και απαιτεί σημαντικό σχεδιασμό. Δυστυχώς από τότε που η μεταφορά είναι μια από τις τελευταίες δραστηριότητες πριν από την φάση παραγωγής, συχνά δέχεται ανεπαρκής προσοχή. Τα ακόλουθα βήματα μπορούν να κατασκευάσουν τον σχεδιασμό μεταφοράς:
Πλεονεκτήματα
Το θεμελιώδες πλεονέκτημα του ERP είναι ότι ενσωματώνοντας τις χιλιάδες διαδικασίες με τις οποίες επιχειρήσεις λειτουργούν κερδίζει χρόνο και έξοδα. Μπορούν να παρθούν αποφάσεις πιο εύκολα και με λιγότερα λάθη. Τα δεδομένα γίνονται ορατά σε όλο τον οργανισμό. Εργασίες που ωφελούνται από αυτήν την ολοκλήρωση συμπεριλαμβάνουν:
Τα ERP συστήματα επικεντρώνονται στα δεδομένα επιχειρήσεων, προσκομίζοντας τα εξής οφέλη:
Μειονεκτήματα
Τα όρια του ERP είναι αναγνωρισμένες πυροδοτούμενες νέες τάσεις στην ανάπτυξη ERP εφαρμογών, είναι οι τέσσερις σημαντικές εξελίξεις που έχουν γίνει στα ERP, δημιουργώντας ένα πιο ευέλικτο ERP, Web-Ενεργοποίηση ERP,Interenterprise ERP και e-Business Suites, καθένα από τα οποία θα αντιμετωπίσει τις πιθανές επαναφορές του τρέχοντος ERP.
Λίμνη Μπίβα
thumb|225px|right|Η Λίμνη Μπίβα όπως φαίνεται από το διάστημα
Η Λίμνη Μπίβα (琵琶湖, Biwa-ko) είναι η μεγαλύτερη λίμνη της Ιαπωνίας. Βρίσκεται στον Νομό Σίγκα, στο δυτικό-κεντρικό νησί Χονσού), και έχει έκταση 670,4 τ.χλμ.. Θεωρείται μία από τις 20 αρχαιότερες λίμνες της Γης. Εξαιτίας της εγγύτητάς της στην παλαιά πρωτεύουσα της χώρας, το Κυότο, η Λίμνη Μπίβα αναφέρεται συχνά στα ιαπωνικά λογοτεχνικά και άλλα κείμενα, ιδιαίτερα στην ποίηση και σε ιστορικές περιγραφές μαχών.
Ονομασία
Το όνομα αυτό της λίμνης καθιερώθηκε κατά την περίοδο Έντο. Υπάρχουν διάφορες θεωρίες σχετικά με την προέλευσή του, αλλά γενικώς πιστεύεται ότι σχετίζεται με το παραδοσιακό έγχορδο μουσικό όργανο μπίβα. Ο Κόσο, ένας μορφωμένος μοναχός του 14ου αιώνα, παρέχει ένα σχετικό υπαινιγμό, γράφοντας: «Η λίμνη είναι η θεϊκή κατοικία της Μπενζαϊτέν. Επειδή ζει στη νήσο Τσικούμπου και το σχήμα της λίμνης είναι παρόμοιο με το μπίβα, το αγαπημένο της όργανο.»
Στην αρχαιότητα η λίμνη ήταν γνωστή περιγραφικά, ως «Θάλασσα με Γλυκό Νερό» (淡海, Awaumi) ή «Θάλασσα με Γλυκό Νερό Κοντά στην Πρωτεύουσα» (近淡海, Chikatsu Awaumi). Αργότερα, το Awaumi μετατράπηκε στο νεότερο Ōmi, μία ετυμολογία για την ομώνυμη επαρχία. Στη λογοτεχνία η λίμνη αναφέρεται επίσης ως «Μικρή Λίμνη των γκρέμπες» (鳰の海, Nio no Umi).
Χαρακτηριστικά, περιοχή και χρήσεις
Οι γεωγραφικές συντεταγμένες του κέντρου της λίμνης Μπίβα είναι περίπου 35°20΄ βόρειο πλάτος και 136°10΄ ανατολικό μήκος. Το μήκος της είναι 63,5 χιλιόμετρα, το πλάτος της 22,8, ενώ το μήκος των ακτών της ανέρχεται σε 235,2 χιλιόμετρα. Από τα γύρω βουνά πηγάζουν 118 ρυάκια, χείμαρροι και μικρά ποτάμια που χύνονται στη λίμνη, η οποία συλλέγει όλα τα νερά από μία έκταση 3174 τ.χλμ. Η περίσσεια νερού της λίμνης διοχετεύεται στον ποταμό Σέτα, ο οποίος πιο κάτω στον ρου του γίνεται ο ποταμός Ούτζι και συμβάλλει με τους Κατσούρα και Κίζου δημιουργώντας τον ποταμό Γιόντο, ο οποίος εκβάλλει στην Εσωτερική Θάλασσα της Ιαπωνίας, στον κόλπο της Οζάκα. Υπολογίζεται ότι ένα μόριο νερού παραμένει επί 5,5 χρόνια κατά μέσο όρο στη λίμνη από τη στιγμή που θα χυθεί σε αυτή μέχρι τη στιγμή που θα εξατμισθεί ή θα διοχετευθεί στον Σέτα.
Το μέγιστο βάθος της λίμνης που έχει μετρηθεί είναι 103,58 μέτρα, ενώ το υψόμετρο της επιφάνειάς της είναι 85,6 μέτρα πάνω από τη μέση επιφάνεια της θάλασσας. Ο όγκος του νερού της έχει εκτιμηθεί ότι είναι περίπου 27,5 κυβικά χιλιόμετρα.
Πόλεις κτισμένες στις όχθες της λίμνης Μπίβα είναι οι Ότσου, Χικόνε, Ναγκαχάμα και Τακασίμα.
Η Λίμνη Μπίβα χρησιμεύει ως απόθεμα νερού για τις πόλεις Κυότο και Ότσου, και ως πολύτιμος πάροχος νερού για τις κοντινές υφαντουργίες. Παρέχει πόσιμο νερό σε περίπου 15 εκατομμύρια ανθρώπους στην περιοχή Κανσάι. Από την άλλη, στη λίμνη αναπαράγονται ψάρια του γλυκού νερού, όπως η πέστροφα, και καλλιεργούνται στρείδια για την παραγωγή μαργαριταριών.
Η Διώρυγα της Λίμνης Μπίβα, που διανοίχθηκε λίγο πριν το 1900 και επεκτάθηκε αργότερα, κατά την περίοδο Ταϊσό, διεδραμάτισε πολύ σημαντικό ρόλο στην αναζωογόνηση της βιομηχανίας του Κυότο μετά από μία απότομη παρακμή που ακολούθησε τη μεταφορά της πρωτεύουσας της Ιαπωνίας στο Τόκιο.
Η Μπίβα έχει τρία νησιά και διαθέτει πολλές δημοφιλείς πλαζ κατά μήκος της βορειοδυτικής της όχθης, όπως οι Σίγκα και `Ομι-Μάικο. Ο Υδροβοτανικός Κήπος Μιζουνομόρι και το Μουσείο της Λίμνης Μπίβα στο Κουσάτσου παρουσιάζουν επίσης ενδιαφέρον για τον επισκέπτη.
Ο «Μαραθώνιος της Λίμνης Μπίβα» διεξάγεται στην πόλη `Οτσου, στο νότιο άκρο της λίμνης, κάθε χρόνο από το 1962.
Φυσική ιστορία
thumb|245px|right|Η ανατολή του ήλιου στη Λίμνη Μπίβα
Η Λίμνη Μπίβα έχει τεκτονική προέλευση και είναι μία από τις 20 αρχαιότερες λίμνες της Γης, με ηλικία σχεδόν 4 εκατομμύρια έτη. Αυτή η μακρά συνεχής παρουσία επέτρεψε την εξέλιξη ενός οικοσυστήματος με αξιοσημείωτη ποικιλία στη λίμνη. Οι φυσιοδίφες έχουν τεκμηριώσει την ύπαρξη περίπου 1100 ειδών σε αυτή, από τα οποία τα 58 είναι ενδημικά, δηλαδή δεν υπάρχουν πουθενά αλλού στον κόσμο. Η Λίμνη Μπίβα αποτελεί ένα σημαντικό υδροβιότοπο για τα υδρόβια πτηνά, από τα οποία την επισκέπτονται περί τις 5000 κάθε χρόνο.
Μέχρι σήμερα έχουν καταγραφεί 46 είδη και υποείδη ψαριών στη λίμνη, από τα οποία τα 12 είδη και τα 5 υποείδη είναι ενδημικά. Τα ενδημικά είδη είναι 5 κυπρινίδες (Biwia yodoensis, Carassius cuvieri, Gnathopogon caerulescens, Ischikauia steenackeri και Sarcocheilichthys biwaensis), δύο της οικογένειας Cobitidae (αμφότερα του γένους Cobitis), δύο γωβιοί (ο Gymnogobius isaza και ανώνυμο ακόμα είδος του γένους ρινογωβιός), δύο γατόψαρα (τα Silurus biwaensis and S. lithophilus) και το είδος Cottus reinii. Η «πέστροφα της Μπίβα είναι επίσης ενδημική στη λίμνη, αλλά ορισμένοι επιστήμονες επιμένουν ότι αποτελεί υποείδος του Oncorhynchus masou και όχι ξεχωριστό είδος.
Σχετικά προσφατα η βιοποικιλότητα της λίμνης υποφέρει εξαιτίας της εισβολής ξένων γενών ψαριών, ειδικότερα της μαυρόπερκας (Micropterus) και του Lepomis. Δείγματα του δεύτερου γένους είχαν δωρηθεί στον Αυτοκράτορα και στη συνέχεια ελευθερώθηκαν στη Λίμνη Μπίβα ως πηγή τροφής για άλλα είδη ψαριών. Μαυρόπερκες εισάχθηκαν στη λίμνη ως είδος αλιείας αναψυχής. Τον Ιούλιο του 2009 ένα Micropterus salmoides που ζύγιζε 10,09 κιλά αλιεύθηκε στη Λίμνη Μπίβα από τον Μανάμπου Κουρίτα: έχει πιστοποιηθεί επίσημα από την International Game Fish Association (IGFA) ως ισοφάριση του παγκόσμιου ρεκόρ βάρους για αλιευθέν δείγμα αυτού του είδους, που κατείχε μόνος του ο Τζωρτζ Πέρρυ επί 77 ολόκληρα χρόνια.
Περιβαλλοντική νομοθεσία
Διάφοροι περιβαλλοντικοί νόμοι περιορίζουν την ανθρώπινη δραστηριότητα στη Λίμνη Μπίβα και στη γύρω από αυτή έκταση:
Πρόληψη του ευτροφισμού
Νομοθεσία για πρόληψη του ευτροφισμού ψηφίσθηκε το 1981 και τέθηκε σε ισχύ από την 1η Ιουλίου 1982, μάλιστα η ημερομηνία αυτή αποκαλείται από τότε «Ημέρα της Λίμνης Μπίβα» (びわ湖の日, Biwako no Hi). Η νομοθεσία αυτή έθεσε όρια για τα επίπεδα αζώτου και φωσφόρου στα νερά που προέρχονται από αγροτική, βιομηχανική ή οικιακή χρήση και αδειάζουν στη λίμνη. Επίσης, απαγόρευσε τη χρήση και την πώληση συνθετικών απορρυπαντικών που περιέχουν φωσφόρο.
Συντήρηση των ζωνών καλαμιώνων
Αποικίες φραγμιτών (καλαμιώνες) δίνουν στη Λίμνη Μπίβα το χαρακτηριστικό της τοπίο. Οι καλαμιώνες διαδραματίζουν σημαντικό ρόλο στον καθαρισμό του νερού και στην παροχή τόπου για τις φωλιές τόσο πουλιών, όσο και ψαριών. Κάποτε υπήρχαν μεγάλες εκτάσεις καλαμιώνων κατά μήκος της όχθης της λίμνης, οι οποίες σε μία επισκόπηση από την τοπική αυτοδιοίκηση βρέθηκαν να έχουν περιορισθεί στο μισό εξαιτίας της ανθρώπινης «ανάπτυξης». Ως αποτέλεσμα αυτής της διαπιστώσεως, η νομαρχία του Σίγκα εξέδωσε διάταξη για τη συντήρηση των ζωνών των καλαμιώνων από το 1992.
Εξωτερικοί σύνδεσμοι
Μπιβα
Κοσμάς της Νάπολης
Ο Κοσμάς ήταν Βυζαντινός δουξ της Νάπολης την περίοδο 670 - 672 ή 673.
Η μόνη μεσαιωνική ιστορική πηγή που αναφέρει για στον Κοσμά είναι το Χρονικό των Δούκων του Μπενεβέντο, του Σαλέρνο, της Κάπουας και της Νάπολης. Σύμφωνα με αυτό, ο Κοσμάς ανέλαβε εξουσία επί του Δουκάτου της Νάπολης το 670 μετά το θάνατο του Θεοφύλακτου, εκείνη την εποχή, η Νάπολη ήταν μέρος του Βυζαντίου και για έγκριση στο αξίωμα του ο Κοσμάς έπρεπε να λάβει τη συγκατάθεση του αυτοκράτορα Κωνσταντίνου Β΄ όπως κι έγινε.
Τίποτα δεν είναι γνωστό για τη περίοδο της εξουσίας του Κοσμά. Στο Χρονικό των Δούκων του Μπενεβέντο, του Σαλέρνο, της Κάπουα και της Νάπολης, αναφέρεται εσφαλμένα ότι ο Κοσμάς κυβέρνησε το Δουκάτο της Νάπολης για έντεκα χρόνια. Στην πραγματικότητα, πέθανε ήδη το 672 ή το 673. Ο διάδοχός του ήταν ο Ανδρέας Α΄.
Πηγές
Κατηγορία:Βυζαντινοί διοικητές της Νάπολης Κατηγορία:Βυζαντινοί δούκες Κατηγορία:Βυζαντινοί στρατηγοί Κατηγορία:Βυζαντινοί του 7ου αιώνα Κατηγορία:Δούκες της Νάπολης
Κάστρο της Κομπιένης
Το κάστρο της Κομπιένης (γαλλικά: Château de Compiègne) είναι γαλλικό κάστρο και παλαιά βασιλική κατοικία που χτίστηκε για τον Λουδοβίκο ΙΕ΄ και αποκαταστάθηκε από τον Ναπολέοντα. Η Κομπιένη ήταν μία από τις τρεις έδρες της βασιλικής κυβέρνησης - οι άλλες ήταν οι Βερσαλλίες και το Φονταινεμπλώ. Βρίσκεται στην κοινότητα Κομπιένη στο νομό Ουάζ στα βόρεια του Παρισιού, στεγάζει τρία μουσεία και είναι ανοιχτό για το κοινό.
Έχει χαρακτηριστεί ως ιστορικό μνημείο από τις 24 Οκτωβρίου 1994.
Ιστορικό
αριστερά|μικρογραφία|250x250εσ|Άποψη από το πάρκο αριστερά|μικρογραφία|250x250εσ|Πίνακες του [[Σαρλ-Ζοζέφ Νατουάρ]] Τέσσερα παλάτια διαδέχθηκαν το ένα το άλλο στην Κομπιένη. Το παλαιότερο χρονολογείται από την αρχή της δυναστείας των Μεροβίγγειων και πιθανότατα χρονολογείται από τη βασιλεία του Κλοβίς Α΄. Ήταν μάλλον κατασκευασμένο από ξύλο και η θέση του είναι δύσκολο να προσδιοριστεί. Πολλά επίσημα έγγραφα υπογράφηκαν στην Κομπιένη, το οποίο φαίνεται να δείχνει ότι οι Μεροβίγγειοι αλλά και οι μονάρχες των επόμενων δυναστειών περνούσαν αρκετό χρόνο εκεί.
Ακόμη και πριν κατασκευαστεί το σύγχρονο ανάκτορο, η Κομπιένη ήταν η προτιμώμενη θερινή κατοικία για τους Γάλλους μονάρχες, κυρίως για κυνήγι, δεδομένης της εγγύτητάς του στο δάσος της Κομπιένης.
Η πρώτη βασιλική κατοικία χτίστηκε το 1374 για τον Κάρολο Ε΄ και πολλοί από τους διαδόχους του την επισκέπτονταν και την τροποποίησαν. Ο Λουδοβίκος ΙΔ΄ διέμενε στην Κομπιένη περίπου 75 φορές. Ο Λουδοβίκος ΙΕ΄ την επισκέπτονταν τακτικά και ένας αυλικός του περιέγραψε τον ενθουσιασμό του βασιλιά:"«Το κυνήγι ήταν το κύριο πάθος του ... και η Κομπιένη, με το απέραντο δάσος, με τα ατέλειωτα μονοπάτια ανάμεσα στα δέντρα, με τις εκτάσεις της που μπορούσες να ιππεύεις όλη μέρα και να μην φτάνεις ποτέ στο τέλος, ήταν το ιδανικό μέρος για να απολαύσει αυτό το πάθος.»"Το 1750, ο εξέχων αρχιτέκτονας Ανζ-Ζακ Γκαμπριέλ πρότεινε μια ολοκληρωτική ανακαίνιση του πύργου. Οι εργασίες ξεκίνησαν το 1751 και ολοκληρώθηκαν το 1788 από τον μαθητή του Λε Ντρε ντε Λα Σατρ. Τα τείχη της παλιάς πόλης υπαγόρευσαν το τριγωνικό σχέδιο του κάστρου. Το οικοδόμημα καλύπτει περίπου 20.000 μ2. Είναι σε ρυθμό νεοκλασικό, με την απλότητα και τη σαφήνεια να διέπουν τόσο τα εξωτερικά όσο και τα εσωτερικά χαρακτηριστικά του.
Κατά τη διάρκεια της Γαλλικής Επανάστασης, το κάστρο πέρασε στη δικαιοδοσία του Υπουργείου Εσωτερικών. Το 1795 όλα τα έπιπλα πωλήθηκαν και τα έργα τέχνης του μεταφέρθηκαν σε μουσείο.
19ος αιώνας
Ο Ναπολέων επισκέφθηκε τη βασιλική κατοικία το 1799 και ξανά το 1803. Το 1804 το κάστρο περιήλθε στις αυτοκρατορικές κτήσεις και το 1807, διέταξε να γίνει ξανά κατοικήσιμο. Οι αρχιτέκτονες Λουί-Μαρτέν Μπερτώ, Σαρλ Περσιέ και Πιέρ Φονταίν, με διακοσμητές τους Ντυμπουά και Πιέρ-Ζοζέφ Ρεντουτέ αποκατέστησαν το παλάτι. Η διάταξή του άλλαξε, προστέθηκε μια αίθουσα χορού και ο κήπος ξαναφυτεύτηκε και συνδέθηκε απευθείας με το δάσος. Το αποτέλεσμα είναι ένα παράδειγμα του στυλ της Πρώτης Γαλλικής Αυτοκρατορίας (1804-1815), αν και σώζονται κάποια ίχνη της προηγούμενης διακόσμησης. Ο συγγραφέας Ωγκύστ Λυσέ ανέφερε ότι «η Κομπιένη μιλά για τον Ναπολέοντα όπως οι Βερσαλλίες για τον Λουδοβίκο ΙΔ΄». αριστερά|μικρογραφία|250x250εσ|Ο γάμος της [[Λουίζα της Ορλεάνης, βασίλισσα του Βελγίου|Λουίζας της Ορλεάνης με τον βασιλιά του Βελγίου Λεοπόλδο Α΄, Ζοζέφ-Ντεζιρέ Κουρ,1837, μουσείο της Κομπιένης.]] Εκεί, ο Ναπολέων καλωσόρισε την αρχιδούκισσα Μαρία-Λουίζα της Αυστρίας, μελλοντική αυτοκράτειρα, στις 27 Μαρτίου 1810 για την πρώτη τους συνάντηση και επέστρεψαν στο κάστρο μετά το γάμο τους, που τελέστηκε στο Παρίσι. Το επόμενο καλοκαίρι επισκέφτηκαν πάλι την Κομπιένη, το αυτοκρατορικό ζευγάρι συνοδεύονταν, αυτή τη φορά, από τον γιο τους Ναπολέοντα Β΄. Το 1813, το παλάτι στέγασε προσωρινά τον βασιλιά της Βεστφαλίας Ζερόμ Βοναπάρτη και τη βασίλισσα Αικατερίνη της Βυρτεμβέργης.
Ο Λουδοβίκος-Φίλιππος ήρθε για πρώτη φορά στην Κομπιένη το 1832 για να προετοιμάσει τον γάμο της μεγαλύτερης κόρης του Λουίζας της Ορλεάνης με τον βασιλιά του Βελγίου Λεοπόλδο Α΄,που τελέστηκε στο παλάτι τον ίδιο χρόνο.
Μετά την Επανάσταση του 1848, η Κομπιένη έγινε εθνική ιδιοκτησία. Ο πρίγκιπας-πρόεδρος, Λουί-Ναπολεόν Βοναπάρτης, πήγε εκεί τον Φεβρουάριο του 1849 με αφορμή τα εγκαίνια της σιδηροδρομικής γραμμής Κομπιένης-Νουαγιόν. Από το 1856 και μετά, ως Ναπολέων Γ΄, με την αυτοκράτειρα Ευγενία την έκαναν φθινοπωρινή κατοικία και διακόσμησαν μερικά δωμάτια σε στιλ Δεύτερης Αυτοκρατορίας (1852-1870).
Σημερινή εποχή
Το κάστρο της Κομπιένης σήμερα στεγάζει τρία ξεχωριστά μουσεία: τα αυτοκρατορικά διαμερίσματα, το Μουσείο της Δεύτερης Αυτοκρατορίας και το Εθνικό Μουσείο Αυτοκινήτων που ιδρύθηκε το 1927 και παρουσιάζει συλλογές από άμαξες, ποδήλατα και αυτοκίνητα.
Στις αίθουσες και στους κήπους του κάστρου πραγματοποιούνται εκδηλώσεις, συναυλίες κ.ά.
Παραπομπές
Κατηγορία:Κάστρα ιστορικά μνημεία (Γαλλία) Κατηγορία:Βασιλικές κατοικίες στη Γαλλία Κατηγορία:Παλάτια στη Γαλλία
26 Δεκεμβρίου
Η 26η Δεκεμβρίου είναι η 360η ημέρα του έτους κατά το Γρηγοριανό ημερολόγιο (361η σε δίσεκτα έτη). Υπολείπονται 5 ημέρες.
Βλέπε επίσης
26 Νοεμβρίου - 26 Ιανουαρίου
Κατηγορία:Ημέρες του έτους Κατηγορία:Αργίες
Ουρουμέα
Ο Ουρουμέα, ή Ρίο Ουρουμέα. είναι ποταμός της Ισπανίας, στη Χώρα των Βάσκων και συγκεκριμένα των επαρχιών Ναβάρρας και Γκιπούθκοα. Είναι ο ποταμός που διασχίζει την πρωτεύουσα της επαρχίας Γκιπούθκοα, το Σαν Σεμπαστιάν.
Ο Ουρουμέα πηγάζει σε υψόμετρο περίπου 1140 μ. στο ανατολικό τμήμα των Κανταβρικών ορέων στη περιοχή της Ναβάρρας όπου με κατεύθυνση από Ν. προς Β. και ελικοειδή ρου, διαμορφώνοντας την ομώνυμη κοιλάδα, εκβάλλει στο Βισκαϊκό Κόλπο. Έχει συνολικό μήκος 60 χλμ., με το μισό του μήκους του στην επαρχία της Ναβάρας και με μέσο όγκο εκβολής 13,65 κ.μ. ανά δευτερόλεπτο. Η λεκάνη απορροής του είναι περίπου 280 τ.χλμ. Στις όχθες του Ουρουμέα έχουν αναπτυχθεί αρκετές πόλεις που φέρονται σήμερα να τις διασχίζει καθώς και πολλές βιομηχανίες που παλαιότερα με τους ρύπους τους είχαν επιβαρύνει δραματικά το οικοσύστημά του. Σήμερα φέρεται να έχει επανέλθει η φυσική του κατάσταση και να είναι ιχθυοτρόφος ιδιαίτερα σε σολομούς, πέστροφες, και χέλια κυρίως στις εκβολές.
Πηγές
Κατηγορία:Ποταμοί της Χώρας των Βάσκων Κατηγορία:Ποταμοί της Ναβάρρας
Κρίστοφ Σμινκ Γκουστάβους
Ο Κρίστοφ Ούλριχ Σμινκ-Γκουστάβους (Christoph Ulrich Schminck-Gustavus, Φρανκφούρτη 20 Αυγούστου 1942) είναι γερμανός ιστορικός του δικαίου, ομότιμος καθηγητής του Πανεπιστημίου Βρέμης.
Σπούδασε νομικά και υποστήριξε διδακτορική διατριβή στη γενέτειρά του με θέμα Crimen laesae maiestatis. Das politische Strafrecht Siziliens nach den Assisen von Ariano (1140) und den Konstitutionen von Melfi (1231).
Εξωτερικοί σύνδεσμοι
https://vimeo.com/210845607
Παραπομπές
Κατηγορία:Γερμανοί ιστορικοί
Σωματίδιο Χιγκς
Το σωματίδιο Χιγκς, καλούμενο εκλαϊκευμένα και καταχρηστικά από τον Λέον Λέντερμαν ως «το σωματίδιο Θεός» («the God particle») ή «το σωματίδιο του Θεού», είναι ένα μποζόνιο η ύπαρξη του οποίου προβλέπεται θεωρητικά από το Καθιερωμένο Πρότυπο. Ανακαλύφθηκε πειραματικά στις 4 Ιουλίου 2012 από τα πειράματα ATLAS και CMS του Μεγάλου Επιταχυντή Αδρονίων (LHC) του CERΝ.
Η ύπαρξη του σωματιδίου του Χιγκς δίνει τη δυνατότητα για εξήγηση στον τρόπο που συγκροτείται η ύλη προσδίδοντάς της ιδιότητες όπως για παράδειγμα η μάζα. Το μποζόνιο αυτό φαίνεται να βρίσκεται στο ενεργειακό φάσμα μεταξύ 115-127 GeV, (με τα 125 GeV να αντιστοιχούν σε μάζα ίση με 133 πρωτονίων). Η ανακάλυψή του θα βοηθήσει στην καλύτερη κατανόηση της δημιουργίας του σύμπαντος λύνοντας θέματα, στη θεωρία της μεγάλης έκρηξης, αμέσως μετά τα πρώτα κλάσματα του δευτερόλεπτου της γέννησης του σύμπαντος.
Προσπάθειες για πειραματική επαλήθευση της ύπαρξης
Τον Δεκέμβριο του 2011 οι ερευνητές στα δύο ανεξάρτητα πειράματα ATLAS και CMS (CERN), στον Μεγάλο Επιταχυντή Αδρονίων στο CERN της Ελβετίας, είχαν ανακοινώσει ότι βρήκαν ενδείξεις ύπαρξης του Μποζονίου Χιγκς με μάζα γύρω στα 125 GeV/c2.
Στις 4 Ιουλίου 2012, οι επιστήμονες του CERN επιβεβαίωσαν την ανακάλυψη ενός νέου σωματιδίου με μάζα 125 GeV και σφάλμα 0,6 με απόκλιση 5 σίγμα, που σημαίνει βεβαιότητα κατά 99,99995% και πως η παρατήρηση αυτή είναι επαληθεύσιμη και μπορεί να αναπαραχθεί οποτεδήποτε. Αυτό το σωματίδιο εικάζεται ότι είναι μποζόνιο και μάλιστα το βαρύτερο που έχει βρεθεί. Εικάζεται ότι το νέο σωματίδιο έχει χαρακτηριστικά του σωματίου Χιγκς, με επιφύλαξη ώσπου να φανεί ότι φέρει πράγματι και τις λοιπές, θεωρητικά, προβλεπόμενες ιδιότητές του. Προσφάτως ανακοινώθηκε πως η ανάλυση των ιχνών ενός στοιχειώδους σωματιδίου που ανακαλύφθηκε στον Μεγάλο Επιταχυντή Αδρονίων (LHC) του CERN το καλοκαίρι του 2012 έδειξε ισχυρές ενδείξεις ότι είναι το μποζόνιο του Χιγκς.
Επιπτώσεις από την ανακάλυψη του σωματιδίου
Η ανακάλυψη του σωματιδίου Χιγκς είναι σημαντικό βήμα για την έναρξη της θεωρητικής και πειραματικής διερεύνησης της θεωρίας της υπερσυμμετρίας. Τα υπερσυμμετρικά σωματίδια είναι αόρατα (μη αισθητά ή μη άμεσα ανιχνεύσιμα) και ίσως αντιπροσωπεύουν το 90% του σύμπαντος όμως τα έως τώρα πειράματα στο Fermilab δεν επιβεβαιώνουν τη θεωρία, τουλάχιστον στην έως τώρα μορφή της.
Παραπομπές
Κατηγορία:Σωματιδιακή φυσική Κατηγορία:Μποζόνια
Κυπριακές ευρωεκλογές 2004
Εκλογικό σύστημα
Το εκλογικό σύστημα που ίσχυε στις ευρωεκλογές του 2004 ήταν η απλή αναλογική. Χρησιμοποιήθηκε η διαδικασία επιλογής βουλευτών με λίστα.
Κόμματα και επικεφαλής
Στις εκλογές συμμετείχαν 9 κόμματα/κινήματα και 7 ανεξάρτητοι υποψήφιοι.
Μπολέσλαφ του Ντόμπζινι
Ο Μπολέσλαφ, πολωνικά: Bolesław (1303/6 - 1 Οκτωβρίου 1327/12 Μαρτίου 1329, μάλλον το 1328) από τον Οίκο των Πιαστ ήταν δούκας τού Ντόμπζινι (1312-27) και της Βέντσιτσα (1327-).
The Memory Remains
Αν και συμπεριλήφθηκε στον έβδομο δίσκο τους, το κομμάτι ερμηνεύθηκε για πρώτη φορά σε ένα live jam στις 2 Ιουλίου του 1996. Οι στίχοι του κομματιού επικεντρώνονται στο γεγονός που ένας αστέρας του παρελθόντος χάνει την αίγλη που είχε κάποτε, θυμίζοντας έτσι την ατμόσφαιρα της ταινίας Sunset Boulevard (1950). Κατά τη διάρκεια του outro ακούγεται η εξής φράση: "Say yes, at least say hello", είναι αναφορά στην ταινία The Misfits (1961), η οποία είναι η τελευταία ταινία που εμφανίστηκε η Μέριλιν Μονρόε.
Μπολέσλαφ του Ντόμπζινι
Βιογραφία
Ήταν ο τέταρτος γιος τού Σιεμόβιτ δούκα τού Ντόμπζινι και της Αναστασίας των Ρουρικιδών, κόρης τού Λέοντα Α΄ της Γαλικίας-Βολινίας. Ίσως έλαβε το όνομα τού εξαδέλφου τού πατέρα του, τού Μπολέσλαφ Β΄ δούκα τού Πουότσκ.
The Memory Remains
Το τραγούδι γράφτηκε εξ ολοκλήρου από τους Τζέιμς Χέτφιλντ και Λαρς Ούλριχ, του οποίου το riff, θυμίζει το τραγούδι των Black Sabbath, "Sabbath Bloody Sabbath". Ενώ για την προώθηση του τραγουδιού κυκλοφόρησε και video clip, στο οποίο η βαρύτητα αψηφάτε, ενώ έχει κι έναν γενικότερα σουρεαλιστικό ύφος. Η παραγωγή του στοίχισε περί τα $400,000 και πρώτη φορά παρουσιάστηκε στις 15 Νοεμβρίου του 1997, στο Mattrock του MTV. Το κομμάτι έχει υποστεί κάποιες διασκευές, όπως των The Kovenant, των Phenomy, των Iron Horse και των Stanford Harmonics. Επίσης, ακούστηκε στο επεισόδιο Τhe Knight in White Satin Armor, της δημοφιλούς αμερικανικής σειράς, The Sopranos.
Εξωτερικοί σύνδεσμοι
Κατηγορία:Τραγούδια του 1996 Κατηγορία:Singles του 1997 Κατηγορία:Τραγούδια των Metallica Κατηγορία:Singles της Elektra Records Κατηγορία:Αγγλόφωνα τραγούδια
Μπολέσλαφ του Ντόμπζινι
Βιογραφία
Δεν κυβέρνησε ποτέ μόνος του· όταν απεβίωσε ο πατέρας του, ήταν υπό την επιτροπεία της μητέρας του και τού θείου του Βλάντισλαφ Α΄ τού βραχύ. Από το 1316 έμεινε υπό την κηδεμονία τού δευτερότοκου (και μόνου επιζώντα) αδελφού του Βλάντισλαφ τού κυφού, με τον οποίο εξέδιδαν μαζί έγγραφα από το 1322. Εμφανίζεται για πρώτη φορά στις πηγές με τη μητέρα και τον αδελφό του σε έγγραφο τού 1316, που εκδόθηκε από τον Φλοριάν Λάσκαρι επίσκοπο τού Πουότσκ και αφορά την πληρωμή τού φόρου της δεκάτης. Το 1323 μαζί με τον αδελφό του ίδρυσαν νοσοκομείο για το Τάγμα τού Παναγίου Τάφου στο Ρίπιν. Η τελευταία αναφορά του σε πηγές είναι η 20ή Μαρτίου 1326.
Πηγές
Κατηγορία:Οίκος των Πιαστ
Κουρτ Χένσελ
Ο Κουρτ Βίλχελμ Σεμπάστιαν Χένσελ (γερμανικά: Kurt Wilhelm Sebastian Hensel, 29 Δεκεμβρίου 1861 - 1 Ιουνίου 1941) ήταν Γερμανός μαθηματικός.
Ζωή και σταδιοδρομία
Σπούδασε μαθηματικά στο Βερολίνο και τη Βόννη, με καθηγητές τους μαθηματικούς Λέοπολντ Κρόνεκερ και Κάρλ Βάιερστρας.
Αργότερα στη ζωή του, υπήρξε καθηγητής στο Πανεπιστήμιο του Μάρμπουργκ μέχρι το 1930. Ήταν επίσης συντάκτης του μαθηματικού περιοδικού Crelle's Journal. Επεξεργάστηκε τη συλλογή έργων πέντε τόμων του Λέοπολντ Κρόνεκερ.
Είναι γνωστός για την εισαγωγή των p- adic αριθμών. Αρχικώς, περιγράφτηκαν από αυτόν το 1897 και έγιναν όλο και πιο σημαντικοί στη θεωρία αριθμών, καθώς και σε άλλους τομείς, κατά τον εικοστό αιώνα.
Ιρέν Νεμιρόφσκι
Η Ιρέν Νεμιρόφσκι (Irene Nemirovsky) ήταν ουκρανή συγγραφέας εβραϊκής καταγωγής. Γεννήθηκε στο Κίεβο το Φεβρουάριο του 1903 και πέθανε κρατούμενη από τους ναζί στα κρεματόρια του Άουσβιτς, στις 17 Αυγούστου του 1942 από γρίπη σε επιδημία τύφου. Παρά το σύντομο βίο της, συνέγραψε 13 μυθιστορήματα, δεκάδες νουβέλες και μια βιογραφία.
Ο πατέρας της ο οποίος ήταν μεγαλοτραπεζίτης του Κιέβου, επικηρύχθηκε μετά το ξέσπασμα της Οκτωβριανής Επανάστασης του 1917 και αναγκάσθηκε να διαφύγει οικογενειακώς αρχικά στη Μόσχα, μετά στο Ελσίνκι και τελικά στη Γαλλία (1919) όπου πέτυχε να επανακτήσει την περιουσία του. Το 1926 η Ιρέν (όπως είχε αλλάξει το μικρό της όνομα, από Ιρίνα που ήταν αρχικά) παντρεύτηκε τον επίσης εβραϊκής καταγωγής τραπεζικό υπάλληλο Μισέλ Επστάιν, με τον οποίο απέκτησαν δυο κόρες, την Ντενίζ, γεννημένη το 1929 και την Ελιζαμπέτ το 1937. Σπούδασε φιλολογία στο Παρίσι και το 1926 εξέδωσε, με περιπετειώδη τρόπο το πρώτο της μυθιστόρημα και το 1929 το δεύτερό της, που με τίτλο "Ντέιβιντ Γκόλντερ" γνώρισε τεράστια επιτυχία και ένα χρόνο μετά (1930) παίχθηκε στον κινηματογράφο. Στο σινεμά μεταφέρθηκε επίσης και το τρίτο της έργο ("Ο Χορός") που συνέγραψε το 1930, με το οποίο πέτυχε την καθολική αναγνώριση από τους συγχρονούς της, γάλλους συγγραφείς, παρότι η ίδια επανειλημμένα κατηγορήθηκε για αντισημιτισμό μέσω των γραπτών της, κάτι που εκείνη όμως, αρνιόταν. Εν συνεχεία, υπέβαλλε στις Αρχές δυο αιτήσεις (1935, 1938) για να λάβει τη γαλλική υπηκοότητα, αλλά αμφότερες απορρίφθηκαν. Βαφτίστηκε επίσης ρωμαιοκαθολική και συνεργάσθηκε με τις συντηρητικές εφημερίδες Grandide και Grignoire. Αρκετοί της προσάπτουν ότι το έπραξε για να προωθήσει καλύτερα τη συγγραφική της σταδιοδρομία. Ωστόσο η ίδια δεν έκρυψε ποτέ ότι ήταν εβραία και αρνιόταν ότι έγραφε με αντισημιτική προκατάλειψη
Ύστερα από τη γερμανική εισβολή (1940) ο πατέρας της φρόντισε να μεταφερθούν εκείνη (που η κυκλοφορία των βιβλίων της είχε απαγορευθεί), ο σύζυγός της (που είχε απολυθεί από την εργασία του) και τα δυο κορίτσια τους στη Βουργουνδία. Όμως, στις 13 Ιουλίου του 1942 η Ιρέν συνελήφθη από τη γαλλική αστυνομία του Βισύ. Στις 17 Ιουλίου από το κέντρο μεταγωγών του στρατοπέδου Πιτιβιέ της επαρχίας Λουαρέ (Κεντρική Γαλλία) στάλθηκε με την αμαξοστοιχία "Πομπή 6" στο στρατόπεδο συγκέντρωσης του Άουσβιτς-Μπίρκεναου στην Πολωνία, μαζί με ακόμη 928 ανθρώπους. Στο βαγόνι της (εκτίθεται στο Μουσείο Ολοκαυτώματος της Ουάσινγκτον), το οποίο κανονικά προοριζόταν για 40 άτομα, στοιβάχθηκαν σε συνθήκες ασφυξίας, 119 γυναίκες. Η Νεμιρόφσκι έφτασε στον τελικό προορισμό στις 19 Ιουλίου 1942 αλλά δεν κατάφερε να επιζήσει περισσότερο από έναν μήνα, βρίσκοντας το θάνατο. Ο άντρας της κατέβαλλε πολύ μεγάλες προσπάθειες για να πετύχει την απελευθέρωσή της, τονίζοντας ότι η σύζυγός του ουδέποτε είχε καταφερθεί εναντίον της Γερμανίας, όμως όλες έπεσαν στο κενό. Τελικά, αφού πρώτα παρέδωσε τις δυο του κόρες σε οικογενειακούς φίλους, συνελήφθη κι αυτός όταν πήγε να παραλάβει μια άδεια ανανέωσης της παραμονής του και στάλθηκε επίσης στο Άουσβιτς, όπου οδηγήθηκε κατευθείαν στα κρεματόρια και θανατώθηκε στις 6 Νοεμβρίου του 1942.
Πηγές
Κατηγορία:Ουκρανοί συγγραφείς Κατηγορία:Αντισημιτισμός
Ντίλιον Χάρπερ
Η Ντίλιον Χάρπερ γεννήθηκε το 1991 στη Φλόριντα της Αμερικής και είναι Αμερικανίδα ηθοποιός πορνογραφικών ταινιών.
Παιδικά χρόνια
Η Ντίλιον Χάρπερ (γεννημένη ως Kelsey Hayes) γεννήθηκε στις 27 Σεπτεμβρίου 1991, στη Τζούπιτερ της Φλόριντα των Η.Π.Α. Αρχικά σπούδασε στο κολέγιο οδοντιατρική περίθαλψη αλλά στα δεκαεννέα της διέκοψε τις σπουδές της για να ασχοληθεί με το μόντελινγκ.
Καριέρα
Ξεκίνησε την καριέρα της στη βιομηχανία πορνό το 2011, αρχικά ως μοντέλο σε γυμνές φωτογραφίσεις για τις εταιρίες Brazzers, Hustler και Bang Bros. Η Ντίλιον Χάρπερ άρχισε να συμμετάσχει σε ταινίες πορνό από το 2012, αριθμώντας περισσότερες από 100 ταινίες σε όλη τη διάρκεια της καριέρας της, σε συνεργασία με αξιοσημείωτες εταιρίες του είδους όπως New Sensations, Tiny 4k, Naughty America και Passion Hd.
Παραπομπές
Κατηγορία:Αμερικανίδες ηθοποιοί πορνογραφικών ταινιών